PRITARTA

Klaipėdos „Vėtrungės“ gimnazijos tarybos

2017 m. kovo 6 d. posėdžio protokoliniu

nutarimu (protokolas Nr.V1- 2)

KLAIPĖDOS „VĖTRUNGĖS“ GIMNAZIJOS DIREKTORIAUS RAMVYDO JUŠKOS

2016 METŲ VEIKLOS ATASKAITA

1.Įstaigos pristatymas:

1.1. Klaipėdos „Vėtrungės“ gimnazija , Gedminų g. 5, LT - 94186, Klaipėda, tel./faks. 8-46 346342, el. p. vetrungesgimnazija@gmail.com. Tipas – gimnazija (akredituota vidurinio ugdymo programa ir pagrindinio ugdymo programos II – oji dalis). Ugdymas organizuojamas lietuvių kalba.

1.2.Gimnazijos direktorius – Ramvydas Juška, vadybinis stažas – 39 metai, I vadybinė kvalifikacinė kategorija.

1.3. Darbuotojų skaičius atitinka savivaldybės tarybos patvirtintų normatyvų reikalavimus:

|  |  |  |
| --- | --- | --- |
| Administracijos darbuotojai (direktorius ir jo pavaduotojai) | Specialistai (pedagoginiai ir nepedagoginiai darbuotojai) | Kiti darbuotojai ( darbininkai, valytojai, budėjimai ir kt.) |
| 5 | 62 | 18 |

1.4. naudojamos patalpos:

|  |  |  |
| --- | --- | --- |
| Pastatai | Plotas (m2) | Pastabos |
| Gedminų g. 5 | 6213,5 |  |

1.5. biudžetas:

|  |  |  |
| --- | --- | --- |
| Finansavimo šaltiniai | 2016 m. | 2015 m. |
| Savivaldybės biudžeto lėšos SB | 169696 (Eur.) | 158767 (Eur.) |
| Valstybės biudžeto specialioji tikslinė dotacija SB (VB) | 935831 (Eur.) | 833298 (Eur.) |
| Kitos atsitiktinės pajamos (nuoma) | 3840 (Eur.) | --- |
| Tarptautiniai projektai (Erazmus +) | 5350 (Eur.) | 11432 (Eur.) |
| Kitos lėšos (labdara, parama 2 proc.GM) | 5056 (Eur.) | 4134 (Eur.) |

2.Įstaigos veiklos rezultatai:

2.1.Įgyvendinant 2016 metų veiklos planą buvo siekiama įgyvendinti tikslą – tenkinat skirtingus mokinių ugdymo (-si) poreikius, sudaryti sąlygas įgyti išsilavinimą pagal pagrindinio ir vidurinio ugdymo programas. Šio tikslo įgyvendinimui iškelti metiniai uždaviniai ir numatytos priemonės jiems įgyvendinti:

1 uždavinys – kurti saugias, šiuolaikiškas ugdymo (-si) sąlygas – įgyvendintas labai gerai, nes numatytos priemonės įgyvendintos 95 proc. Pagerinta gimnazijos materialinė bazė: renovuotas stadionas, pastatyti treniruokliai, atnaujintas sporto inventorius (įsigytos balansinės oro pagalvės, espanderiai, gimnastikos kilimėliai, 4 krepšinio lentos), atnaujintas technologijų kabinetas (Klaipėdos Soroptimisčių klubas dovanojo naujus stalus ir kėdes), pakeista grindų danga 5 kabinetuose, mokomiesiems kabinetams nupirkta 15 spintų, įsigyti 2 projektoriai, 4 kompiuteriai, atnaujinta aktų salė (scenos užuolaidos, paveikslų rėmai), pastatyti dviračių stovai. Mokytojai kėlė kvalifikaciją kursuose ir seminaruose (kiekvienas mokytojas vidutiniškai kėlė kvalifikaciją 33 valandas). Atsižvelgus į mokinių poreikį pasiūlyta 30 neformaliojo vaikų švietimo programų (5 iš jų – naujos), 18 pasirenkamųjų dalykų programų (3-4 klasių mokiniams.). Mokiniams, turintiems elgesio, mokymosi, mokyklos nelankymo problemų ir jų tėvams teikta pedagoginė, psichologinė ir socialinė pagalba. Vyko 7 Vaiko gerovės komisijos posėdžiai. Organizuota e-pamoka 1 klasių mokiniams „Patyčioms NELIKE“, 2 klasių mokiniams – internetinis seminaras „Asmens tapatybės saugumas“, atliktas 1 klasių mokinių adaptacijos tyrimas, kurio rezultatai pristatyti gimnazijos bendruomenei, susitikimas – pamoka „Patyčios turi baigtis“. Atnaujintas ir patvirtintas „Gimnazijos bendruomenės narių elgesio ir etikos kodeksas“ (patvirtintas 2016-01-07 direktoriaus įsakymu Nr. V-2), „Gimnazijos mokinių maitinimo organizavimo tvarkos aprašas (patvirtintas 2016-01-07 direktoriaus įsakymu Nr. V-4), „Mokinio individualios pažangos stebėjimo ir fiksavimo tvarkos aprašas“ (patvirtintas 2016-10-14 direktoriaus įsakymu Nr. V-155), „Dalykinių olimpiadų ir konkursų organizavimo ir dalyvavimo juose tvarkos aprašas (patvirtintas 2016-11-15 direktoriaus įsakymu Nr. V-173), metodinėje taryboje aptarta ir patvirtinta nauja gimnazijos mokytojų veiklos ir kvalifikacijos tobulinimo įsivertinimo lentelės forma (metodinės tarybos 2016-03-17 protokolas Nr.6). Mokytojai pamokose naudoja IKT (planšetes, multimediją, mokomąsias programas, elektroninius leidinius ir pan.), įvairius mokymo metodus, padedančius kiekvienam mokiniui patirti sėkmę: pamokas – projektus, „Burbulo žemėlapį“, grupinį darbą, „Sekos žemėlapį“ ir t.t. Mokiniams siūlomi edukaciniai renginiai: magijos teatro „Di Archi“ pasirodymas, „Aušros“ teatro renginiai, šokio spektaklis „Altorių šešėlis“, 1 veiksmo opera „Livjeta ir Trakolas“, monospektaklis „Tūla“ ir kt.

2 uždaviniui – ugdyti mokinių bendrąjį raštingumą ir kūrybiškumą – numatytos priemonės įgyvendintos. Mokiniai dalyvavo įvairių mokomųjų dalykų olimpiadose mieste (istorijos – 1vieta, ekonomikos ir verslo – 4 vieta, biologijos – keturios 3 vieta, raiškaus skaitymo konkurse rusų kalbos olimpiadoje – 1vieta, lietuvių kalbos ir literatūros – 2 vieta, meninio skaitymo konkursas – 2vieta technologijų – 2vieta), Klaipėdos regiono ekonomikos ir verslo olimpiadoje – 1vieta, Klaipėdos miesto gamtamoksliniame konkurse „Viva natura“ – 3 vieta, konkurse „Verslo tiltas“ – 2vieta, konferencijoje – protų kovose „Būk verslus – būsi pirmas“ – 3 laipsnio diplomas, Klaipėdos regiono ir respublikinėse LEGO FLL varžybose – 1vieta, IT varžybose – 1vieta, kompiuterinių piešinių konkurse „Velykų stebuklai“ – 2vieta. Mokinių kūrybiškumas skatinamas meninėje veikloje: dalyvauta LRT konkurse „Dainų dainelė“, Klaipėdos miesto ir apskrities konkurse „Geriausias gimnazijų balsas“ – 2 vieta, VII Tarptautiniame vaikų ir jaunimo estradinio dainavimo konkurse „Linksmieji perliukai“ – Grand Prix, IV-ajame tarptautiniame nacionalinės dainos konkurse „garsų paletė“ – 2vieta, Tarptautiniame XII populiariosios dainos konkurse „Pavasario fiesta“ – 2vieta. Ugdant bendrąjį raštingumą gimnazijos lituanistės organizavo raštingiausio mokinio konkursą, straipsnių konkursą 1-2 klasėms „Meilė – tai romantinė svajonė ar realaus gyvenimo palydovė?“, viktorina „Moki žodį – žinai kelią“, maninio skaitymo konkursai. Mokiniai dalyvavo nacionaliniame konkurse „Švari kalba – švari galva“, rašė nacionalinį diktantą. Dalyvauta labdaros mugėse LCC universitete, Akropolyje. Organizuota ekskursija į Gruzijos meno ir skonio namus, susitikimas bei kūrybinės dirbtuvės su menininke J. Vaitkute, „Geležine lape“. Dalyvauta tarptautiniame kino edukacijos projekte „Moving Cinema“. Mokiniai dalyvavo pilietiškiausios klasės konkurse (1-2 klasės), renginyje Europos dienai „Mes mylime Europą“, pilietinėse akcijose, pilietiškumo pamokose (su seimo nare A. Bilotaite, G. Steponavičiumi). Muzikos mokytoja dalijosi patirtimi teorinėje – praktinėje konferencijoje „Mokinių pažangos ir pasiekimų vertinimas muzikiniame ugdyme“ ir skaitė pranešimą „Kūrybiniai vertinimo metodai muzikos pamokose“. Organizuotos pamokos – projektai, pamokos – spektakliai, mokinių taryba rengė kino vakarus, judriąsias pertraukas „Just dance“, Kalėdinius skaitymus mokiniams, „Kaukių maskaradą“. Miesto Mero taurės sporto varžybų galutinėje suvestinėje gimnazijos mokiniai užėmė 1-ą vieta ( 2015 m. – 1 vieta). Gimnazijos mokiniai buvo stipriausi Lietuvos mokyklų žaidynių lengvosios atletikos kroso estafečių varžybose bei vaikinų ir merginų lengvosios atletikos atskirų rungčių varžybose.

3 uždaviniui – tobulinti bendruomenės narių bendravimo ir bendradarbiavimo kompetencijas – numatytos priemonės įgyvendintos labai gerai. Tradiciškai organizuotos Tėvų dienos, klasių susirinkimai. Gimnazijos mokytojai dalyvavo Erasmus +KA1 projekto „Gimnazijos bendruomenė ir tėvai – kartu bendradarbiavimo link“ vizituose bei organizavo įvairias veiklas. Pradėtas vykdyti projektas „Jums – Mums – Visiems“. Dalyvauta KJSC „Bendraamžiai“ projekte „Jaunimui palankių sveikatos priežiūros paslaugų teikimo modelio sukūrimas“. Organizuoti tradiciniai renginiai: “Poezijos pavasaris“ gimnazijos bendruomenei, festivalis – konkursas “Dainuok lietuviškai, dainuok apie Lietuvą“, renginys „Popietė su daina“, respublikinis renginys „Šokis mano gyvenime“. Aktyviai dalyvauta įvairiose ugdymo karjerai veiklose: kalba. lt vadovo R. Jurkėno paskaitoje (50 mokinių), studijų parodoje Klaipėdoje „Studijų regata“ (35 mokiniai), tarptautinėje studijų parodoje Kaune „Išsilavinimas ir karjera“ (47 mokiniai), SMK atvirų durų dienoje (5 mokiniai), Kastu international pristatyme (35 mokiniai), karjeros savaitėje LAJM (25 mokiniai), LITEXPO parodoje „Karjera 2016“ (148 mokiniai). Dalyvauta respublikinėje konferencijoje Kretingos J.Pabrėžos gimnazijoje „Milžino paunksmėje“, respublikinėje projektų mugėje Klaipėdos Gedminų progimnazijoje. Vestos integruotos pamokos bei projektai: „Kaip išgyventi negyvenamoje saloje arba XXI a. Robinzonai“ (lietuvių kalba, technologijos), „Astronomijos pradmenys“ (IT, fizika), „Augalo struktūros nagrinėjimas ir jo stilizacija“ (dailė, biologija)„ Padėkos diena kitaip“ (anglų kalba, IT), paroda-konkursas, skirtas pasaulinei gyvūnų dienai (anglų kalba, IT, žmogaus sauga). Bendradarbiaujama su Kretingos meno mokykla, Klaipėdos „Varpo“ gimnazija keičiantis parodomis. Šiais metais gimnazija šventė 40-ąjį jubiliejų, todėl buvo rengiami renginiai, skirti šiai progai (Šventinis gimnazijos renginys „Sužieduoti dangų“, prisiminimų popietė su buvusiais gimnazijos mokytojais, saldaus linkėjimo pristatymas „Vėtrungei“, šventinis gimnazistų renginys „40 kaštonų žalių“, kalendoriaus „Vėtrungei – 40“ pristatymas, filmo „Mokiniai kalba apie „Vėtrungę“ pristatymas, virtuali fotoparoda „Vėtrungei“, krepšinio varžybos tarp buvusių ir esamų gimnazistų, tinklinio varžybos su VSAT Pakrančių apsaugos Uosto užkardos rinktine, skirtos gimnazijos jubiliejui).

Įgyvendinant 4 uždavinį - ugdyti mokinių sveikos gyvensenos ir aplinkos puoselėjimo bei kūrimo vertybines nuostatas, taikant ekologijos ir aplinkos technologijų ugdymo sampratos elementus – ir siekiant stiprinti moksleivių sveikatą, gilinti sveikatos žinias ir įgūdžius, sveiką gyvenimo būdą aktyviai dalyvauta projekto „Sveika mokykla“ veiklose: vykdytas integruotas gamtos mokslų, anglų kalbos ir informacinių technologijų projektai „Sveikas maistas ir jo cheminė sudėtis“ (1 klasės), „Sveiko maisto receptai“ (3, 4 klasės.), 3 klasių gimnazistų rašiniai anglų kalba „Doing sports is beneficial“, 2- 4 klasės gimnazistų paruoštos prezentacijos „The secrets to a healthy lifestyle“,

1 klasės stendas „Healthy Food“. Pasiūlytos ir sėkmingai įgyvendinamos naujos neformalaus vaikų švietimo programos: Ekoturizmas, Žmogus ir technologijos bei Mano miesto ekologija. Ugdoma savanorystės idėja, organizuotos kraujo donorystės akcijos, dalyvauta Vilties bėgime, Solidarumo bėgime, aukota beglobiams gyvūnams. Vykdomas projektas „Sveikiausias produktas parduotuvės lentynoje“, dalyvauta tarptautinėje šokio žaibinėje mobilizacijoje „O mes vaikai, o mes pasaulis“, projekte „Man rūpi mano aplinka“.

Geri gimnazijos mokinių mokymosi rezultatai. Tai parodo brandos egzaminų bei PUPP rezultatai. 2016 metais valstybinius brandos egzaminus laikė ir vidurinį išsilavinimą įgijo 154 (2015 m. –163) abiturientai. Išlaikyta 92,8% (2015 m. –97,1%) laikytų valstybinių egzaminų. Mokykliniai egzaminai išlaikyti 100%. Lietuvių kalbos pagrindinio ugdymo pasiekimų patikrinimą išlaikė 100% (2015 m. -100 %) laikiusių mokinių žinių įvertinimo vidurkis – 6,8 , matematikos - 100% (2015 m. - 100%) mokinių žinių įvertinimo vidurkis – 6,6. Pagrindinį išsilavinimą įgijo 149 mokiniai.

Ugdytinių stojimas į aukštąsias universitetines ir kolegijas: 2016 metais 108 (70,1 %) abiturientų tęsia mokslus aukštosiose mokyklose Lietuvoje, 10 (6,5%) mokinių mokosi užsienio universitetuose, 8(5,2 %) mokosi technikos mokyklose, tarnauja (savanoriai) kariuomenėje, dirba 28 (18,2 %).

2016 m. gimnazijoje buvo sukomplektuotos 20 klasių, kuriose mokėsi 593 mokiniai. Priimant mokinius į gimnazijos klases, buvo laikomasi Klaipėdos miesto savivaldybės tarybos sprendimų dėl priėmimo į Klaipėdos miesto savivaldybės bendrojo ugdymo mokyklas ir dėl klasių komplektų skaičiaus.

3. Vadovo indėlis, tobulinant gimnazijos administravimą.

Gimnazijos dirba – 55 mokytojai, iš jų – 6 ekspertai, 25 metodininkai, 20 vyresniųjų mokytojų, 4 mokytojai. 2016 metais aukštesnę dalyko kvalifikacinę kategoriją apsiginė 4 mokytojai: 2 mokytojai – mokytojo metodininko, 2 mokytojai –mokytojo eksperto kvalifikacines kategorijas.

Pedagoginį personalą sudaro 2 bibliotekininkai, psichologas, socialinis pedagogas, akompaniatorius. Gimnazijoje dirba 6 nepedagoginiai darbuotojai.

Vadovai, jų profesinė kompetencija: gimnazijos direktorius Ramvydas Juška, direktoriaus pavaduotojai ugdymui Ramūnas Dobranskis ir Rasa Pragulbeckienė turi I vadybines kategorijas, direktoriaus pavaduotoja ugdymui Jurgita Šimeliūnienė -- III vadybinę kategoriją.

2016 metais dalyvavau seminaruose: „Pozityvaus mąstymo strategijos – šiuolaikinio mokytojo sėkmingos veiklos pamatas“, “Visuomenės indėlis švietimo tobulinime“, „Naujasis darbo kodeksas: aktualūs pakeitimai reglamentuojantys darbdavio ir darbuotojo santykius“,“ Vadovavimas žmonėms: sėkmingi susirinkimai, panaudojant sociokratijos principus“.

Visi administracijos darbuotojai moka dirbti su kompiuteriais. Kompiuterizuotos darbo vietos įrengtos visiems mokiniams ir mokytojams. Kompiuteriai turi laisvą prieigą prie interneto ir yra sujungti į vieną tinklą.

Gimnazija 2016 metus baigė be kreditorinių įsiskolinimų, nereikėjo papildomai skirti lėšų iš Mokinio krepšelio (6 proc.).

Gimnazijos veiklos tobulintini klausimai įtraukti į gimnazijos 2017 metų veiklos planą: efektyvinti mokinio asmenybės ugdymo ir prevencines veiklas, ugdyti mokinių kūrybiškumą, pilietiškumą, šiandienos mokiniui reikalingas kompetencijas ir gebėjimus, mokinių sveikos gyvensenos ir aplinkos puoselėjimo bei kūrimo vertybines nuostatas, taikant ekologijos ir aplinkos technologijų ugdymo sampratos elementus.

4. Problemos:

Didžiausia problema išlieka – tai gimnazijos vidaus patalpų sutvarkymas. Nors gimnazijoje atlikta renovacija, tačiau išlieka mokomųjų kabinetų einamasis remontas ( kabinetų sienų dažymas, antro aukšto koridoriaus grindų keitimas, dalies mokomųjų kabinetų grindų dalies keitimas).

2016 metais gimnaziją tikrino Klaipėdos miesto savivaldybės administracijos švietimo skyrius, apskrities švietimo inspekcija, sveikatos ir higienos centro, miesto priešgaisrinės apsaugos tarnyba. Iš tikrinimo pažymų galima teigti, kad gimnazija atitinka keliamus priešgaisrinės apsaugos ir sanitarinius – higieninius reikalavimus. Mokinių maitinimas ir ugdymo procesas organizuojamas tinkamai.

Direktorius Ramvydas Juška